এন্টাসিড
এন্টাসিড (ইংরেজি: Antacid) হলো এক ধরনের ঔষধ যা পাকস্থলির অতিরিক্ত অম্লকে প্রশমন করে এবং এটি সাধারণত বুকজ্বালা ও বদহজম রোধে ব্যবহৃত হয়। এছাড়া কোষ্ঠকাঠিন্য কিংবা ডায়রিয়ার চিকিৎসাতেও এন্টাসিড ব্যবহৃত হয়। বর্তমানে বাজারজাতকৃত এন্টাসিডগুলো অ্যালুমিনিয়াম, ক্যালসিয়াম, ম্যাগনেসিয়াম ও সোডিয়ামের লবণ হয়ে থাকে। কিছু এন্টাসিডে দুটি লবণ মেশানো থাকে, যেমন: ম্যাগনেসিয়াম কার্বনেট ও অ্যালুমিনিয়াম হাইড্রক্সাইড।